CELEX: 32006R1049
Language: lv
Date: 2006-07-10 00:00:00
Title: Komisijas Regula (EK) Nr. 1049/2006 ( 2006. gada 10. jūlijs ) par atsevišķu preču klasifikāciju Kombinētajā nomenklatūrā

11.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 188/5
            
         
      KOMISIJAS REGULA (EK) Nr. 1049/2006
   (2006. gada 10. jūlijs)
   par atsevišķu preču klasifikāciju Kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 10. jūlijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 949/2006 (OV L 174, 28.6.2006., 3. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izstrādājums, kas izgatavots no divām kopā savienotām puslodes formas vafelēm, ar iedobumu, kas piepildīts ar kakao nesaturošu piena krēmu un mandeli vidū. No ārpuses izstrādājumam ir baltas krāsas pārklājums, kas sastāv no masas, kura izgatavota no cukura, augu taukiem, vājpiena un kokosriekstu piena, un aplipināta ar kokosriekstu skaidiņām.
                              Izstrādājumam ir lodītes forma, ar diametru apmēram 2,5 cm. No ārpuses neredzamās ceptās vafeles biezums ir apmēram 2 mm.
                           
                        
               
                  1704 90 99
               
               
                  Klasifikācija ir noteikta, pamatojoties uz Kombinētās nomenklatūras interpretācijas vispārīgajiem noteikumiem Nr. 1, Nr. 3 b) un Nr. 6, KN kodu 1704, 1704 90 un 1704 90 99 aprakstiem.
                  Lai gan izstrādājuma ražošanai izmanto ceptu lodītes formas vafeli, produktam piemīt 1704 pozīcijas cukura konditorejas izstrādājumiem raksturīgās īpašības un produkta stabilitāte nav pilnībā atkarīga tikai no vafeles vien.
                  Vafeles var klasificēt 1905 pozīcijā tikai tad, ja tām ir miltu izstrādājumiem raksturīgās īpašības. Mīklas izstrādājumu pildījuma satura augšējā robeža 1905 pozīcijā nav noteikta. Tomēr vafele izstrādājumam nedod tā būtiskākās īpašības, jo veido tikai tā formu un nodala pildījumu no pārklājuma. Tāpēc 1905 pozīcijā šo izstrādājumu klasificēt nevar.
               
            
                  
                              2.
                           
                           
                              Izstrādājums, kas izgatavots no divām kopā savienotām puslodes formas vafelēm, ar iedobumu, kas pildīts ar kakao saturošu nugas krēmu un riekstu vidū. No ārpuses tas ir pilnīgi pārklāts ar šokolādi un drupinātiem lazdu riekstiem.
                              Izstrādājumam ir lodītes forma, ar diametru apmēram 3 cm. No ārpuses neredzamās ceptās vafeles biezums ir apmēram 2 mm.
                           
                        
               
                  1806 90 19
               
               
                  Klasifikācija ir noteikta, pamatojoties uz Kombinētās nomenklatūras interpretācijas vispārīgajiem noteikumiem Nr. 1, Nr. 3 b) un Nr. 6, 17. nodaļas 1. a) piezīmi, 18. nodaļas 2. piezīmi un KN kodu 1806, 1806 90 un 1806 90 19 aprakstiem.
                  Lai gan izstrādājuma ražošanai izmanto ceptu lodītes formas vafeli, izstrādājumam piemīt īpašības, kas raksturīgas 1806 pozīcijas šokolādei ar pildījumu (Kombinētās nomenklatūras skaidrojumi par apakšpozīcijām 1806 90 11 un 1806 90 19). Produkta stabilitāte pilnībā nav atkarīga tikai no vafeles vien.
                  Vafeles var klasificēt 1905 pozīcijā tikai tad, ja tām ir miltu izstrādājumiem raksturīgās īpašības. Mīklas izstrādājumu pildījuma satura augšējā robeža 1905 pozīcijā nav noteikta. Tomēr vafele izstrādājumam nedod tā būtiskākās īpašības, jo veido tikai tā formu un nodala pildījumu no pārklājuma. Tāpēc 1905. pozīcijā šo izstrādājumu klasificēt nevar.